Diari Oficial de la Generalitat Valenciana


Sumari del DOGV 5335, del 30-08-2006 (2006/10329)

ORDE de 16 d'agost del 2006 de la Conselleria de Benestar Social, per la qual es modifica l'Orde d'11 de maig del 2006 de la Conselleria de Benestar Social, per la qual es convoquen beques per a la realització de pràctiques de perfeccionament formatiu en distintes unitats administratives d'esta Conselleria.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5335

Data del DOGV
:   30-08-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/10395


Data del document
:   19-08-2006

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * ciència econòmica
    * ajuda pública
    * assignació per estudis
    * suport econòmic
    * professió jurídica
    * treballador social

ORDE de 16 d'agost del 2006, de la Conselleria de Benestar Social, per la qual es modifica l'Orde d'11 de maig del 2006 de la Conselleria de Benestar Social, per la qual es convoquen beques per a la realització de pràctiques de perfeccionament formatiu en distintes unitats administratives d'esta Conselleria. [2006/10334]  
La Conselleria de Benestar Social va convocar la concessió de beques per a la realització de pràctiques formatives per mitjà de l'Orde d'11 de maig del 2006 publicada en el DOGV núm. 5271, de data d'1 de juny del 2006.  
El total de beques convocades és de 17, de les quals 12 dirigides a Llicenciats en Dret o Economia (beques de Classe A) i 5 a Diplomats en Treball Social o en Acció Social (beques de Classe B), tal com assenyala la base segona.  
D'altra banda, la base octava relativa al procés de selecció assenyala que els aspirants que obtinguen una puntuació inferior a 9 punts en la fase de valoració prèvia a l'entrevista, no hi seran convocats i quedaren exclosos del procés de selecció.  
Una vegada constituïda la Comissió Avaluadora prevista en la base sèptima de l'Orde el passat dia 30 de juny del 2006 es constata que una vegada valorats els mèrits dels candidats, segons el barem establit en la base sexta, no hi ha un nombre suficient de candidats, d'entre els que opten a la Classe A, amb una puntuació de 9 o més punts, per a cobrir les 12 beques convocades. Quant als aspirants a les beques de Classe B, si bé hi ha un nombre suficient de candidats, no es podria constituir la borsa de reserva prevista en la base octava, que cobrisca les possibles vacants si es produïxen renúncies o altres contingències.  
En conseqüència, és necessari ampliar el nombre de candidats amb opció a la fase d'entrevista.  
En virtut de les facultats que em conferix el Decret 120/2003, d'11 de juliol, del Govern Valencià, pel qual s'aprova el Reglament Orgànic i Funcional de la Conselleria de Benestar Social, l'article 35 de la Llei de la Generalitat Valenciana 5/1983, de 30 de desembre, de Govern Valencià i segons el que establix el Decret 108/1992, de 6 de juliol, del Govern Valencià, pel qual es regula la concessió de beques,   
ORDENE  
Article únic  
Una vegada modificat el 4t paràgraf de la base huitena de l'Orde d'11 de maig del 2006 de la Conselleria de Benestar Social, per la qual es convoquen beques per a la realització de pràctiques de perfeccionament formatiu en les distintes unitats administratives d'esta Conselleria, que queda redactat en els termes següents: .Aquells aspirants a les beques que obtinguen una puntuació inferior a 8 punts en la fase de valoració de mèrits prèvia a l'entrevista, no hi seran convocats i quedaren exclosos del procés de selecció..  
DISPOSICIÓ FINAL  
La present orde entrarà en vigor l'endemà de la seua publicació en el Diari Oficial de la Generalitat.  
Contra la present orde podrà interposar-se recurs potestatiu de reposició davant de la consellera de Benestar Social, en el termini d'un mes des de la seua publicació, de conformitat amb el que disposen els articles 116 i 117 de la llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener; o directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos a comptar de l'endemà a la seua publicació, d'acord amb el que preveuen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí que s'utilitze qualsevol altra via que es considere oportuna.  
València, 16 d'agost del 2006  
La consellera de Benestar Social  
ALICIA DE MIGUEL GARCÍA